**Informácia k použitiu kritérií pre výber projektov v rámci výzvy Miestne občianske a preventívne služby (MOaPS)**

**Dopytovo-orientovaná výzva MOaPS vopred určuje:**

* jednotný rozsah projektov s rovnakými výstupmi aj výdavkami (jedná sa o rovnaké typy projektov bez ohľadu na miesto realizácie)
* jednotkové limity výdavkov, ktorými sú minimálna mzda a paušálna sadzba
* opis pracovných činností členov MOaPS

V rámci dopytovo-orientovanej výzvy MOaPS bude výber projektov zabezpečený prostredníctvom:

1. **Aplikácie všeobecnej metodiky a  minimálnej sady požiadaviek vyplývajúcich z článku 73 nariadenia o spoločných ustanoveniach v rámci administratívneho posúdenia ŽoNFP.**

Vo Všeobecnej metodike pre výber projektov, v kapitole 1.1 v bode 8 sa uvádza, že najlepší pomer medzi výškou žiadaného NFP, navrhovanými aktivitami a stanovenými cieľmi v prípade výzvy pre projekty, pri ktorých nedochádza v rámci výzvy k súťaži medzi jednotlivými ŽoNFP, sa zabezpečí jednoznačne stanovenými limitmi na výdavky. Zároveň sa na tieto projekty nevzťahuje potreba zabezpečiť použitie jedného alebo viacerých hodnotiacich kritérií alebo výberového kritéria. V zmysle Rámca implementácie fondov, kapitoly 4.5 ods. 1 nie je v tomto prípade nevyhnutné využívať pri schvaľovaní ŽoNFP odborné hodnotenie.

1. **Aplikácie Kritéria pre výber projektov pre Cieľ politiky súdržnosti č. 4.**

V nadväznosti na vyššie uvedené špecifiká výzvy MOaPS pri výbere projektov nie je potrebné aplikovať Bodované kritériá v rámci Vecných hodnotiacich kritérií a Rozlišovacie bodované kritériá k hodnotiacim kritériám v rámci Výberových kritérií.

V prípade, že predpokladané finančné prostriedky vyčlenené na výzvu nebudú dostatočné na podporu všetkých ŽoNFP, budú použité Rozlišovacie (objektívne) kritériá v rámci Výberových kritérií pre vytvorenie poradia schválených ŽoNFP:

1. Aktivity projektu v ŽoNFP realizované v prospech cieľovej skupiny z najmenej rozvinutého okresu (aj čiastočne)
2. Termín odoslania ŽoNFP.

Rozlišovacie (objektívne) kritérium „Aktivity projektu v ŽoNFP realizované na území obce, ktorá je v zozname obcí z Atlasu rómskych komunít (aj čiastočne)“ sa neuplatní z dôvodu, že v rámci podmienok poskytnutia pomoci výzvy MOaPS bude stanovené, že oprávnenými žiadateľmi sú obce s prítomnosťou MRK uvedené v Atlase rómskych komunít.